*Kivonat a Jászberény Városi Önkormányzat Képviselő-testületének 2019. augusztus 15-én megtartott* ***rendkívüli,******nyílt* *ülésének*** *jegyzőkönyvéből*

***A Jászberény Városi Önkormányzat Képviselő-testületének***

***228/2019. (VIII. 15.) határozata***

***I. számú ifjúsági iskolai védőnői körzet ellátásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában, valamint az egészségügyi alapellátásról szóló 2015. évi CXXIII. törvény 5. § (1) bekezdés d) és e) pontjaiban foglalt feladatkörében eljárva – figyelemmel az iskola-egészségügyi ellátásról szóló 26/1997. (IX. 3.) NM rendelet rendelkezéseire – hozzájárul, hogy – a háziorvosi és védőnői körzetekről szóló 41/2009. (X. 29.) önkormányzati rendelet 4. melléklet 3. pontjában meghatározott – vállalkozási formában ellátott I. számú ifjúsági iskolai védőnői körzetben 2019. október hó 1. napjától kezdődően Litkeiné Kis Andrea egyéni vállalkozó iskolai védőnő személyesen lássa el az iskolai védőnői feladatokat.

2. A Képviselő-testület felhatalmazza Jászberény város polgármesterét a feladat-ellátási szerződés megkötésére és aláírására.

***Felelős:*** Dr. Szabó Tamás polgármester (a szerződés aláírása vonatkozásában)

Dr. Pap Magdolna, a PH Humán és Önkormányzati Igazgatási Iroda vezetője

***Határidő:*** 2019. augusztus 31.

3. A Képviselő-testület felhatalmazza Jászberény város polgármesterét Kovács-Bogya Tünde egyéni vállalkozó védőnővel a vállalkozási formában ellátott jászberényi I. számú iskolai védőnői körzet ellátására 2010. szeptember hó 27. napján megkötött, V-928-3/2010 számú feladat-ellátási szerződés 2019. szeptember hó 30. napjával, közös megegyezéssel történő megszüntetésére.

***Felelős:*** Dr. Szabó Tamás polgármester (a szerződés aláírása vonatkozásában)

Dr. Pap Magdolna, a PH Humán és Önkormányzati Igazgatási Iroda vezetője

***Határidő:*** 2019. augusztus 31.

***Erről:***

1. Litkeiné Kis Andrea,

2. Kovács-Bogya Tünde,

3. Jász-Nagykun-Szolnok Megyei Kormányhivatal,

4. Jász-Nagykun-Szolnok Megyei Kormányhivatal Jászberényi Járási Hivatal Népegészségügyi Osztály,

5. Nemzeti Egészségbiztosítási Alapkezelő,

6. Jászberény Városi Önkormányzati Bölcsőde és Védőnői Szolgálat,

7. Humán Erőforrás Bizottság tagjai,

8. Humán és Önkormányzati Igazgatási Iroda,

9. Képviselő-testület valamennyi tagja,

10. Irattár ***értesül.***

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. augusztus 16.*

*(Dr. Bessenyei Lilla)*

*irodavezető*